
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου της πόλεως Λιβαδειάς στις 

πιυ. 16, 17, 22 και 23. 1 

Καθορισμός ορίων, όρων και περιορισμών δόμησης του οικισμού 

Κορωνίδα Νάξου και κατηγορία αυτού. 

Χαρακτηρισμός ως κύριας κοινοτικής οδού, της οδού Πόλη Μύκο¬ 
νού - Πλατύ Γιαλού στη Μύκονο. 3 


Αναγνώριση ανωνύμου οδού στην Ερμούπολη μεταξύ των οδών Σα- 
μίου - Κ. Παλαιολόγου - Ορφανίδου -1. Ρήγα ως προϋφισταμέ- 
νης του 1923 και χαρακτηρισμός αυτής ως διατηρητέας. 

. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π. 3914 · (1) 

Τροποποίηση του ρυμοτομικού σχεδίου της πόλεως Λιβαδειάς στις πιν. 
16, 17, 22 και 23. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μετα¬ 
γενέστερα τροποποιήθηκαν και συμπληρώθηκαν και ειδικώτερα τα άρ¬ 
θρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν 1018/71 Ν. Δ/γμα (ΦΕΚ 220/Α) και 
με την παρ. 3 του άρθρου 34 του Ν. 1557/85 (ΦΕΚ 210 Α). 


3. Τις διατάξεις του υπ’ αρ. 183/1986 Π. Δ/γματος (ΦΕΚ 70/Α) 
και ειδικότερα το άρθρο 1 παρ. α. 

4. Την υπ’ αρ. 186/1986 απόφαση του Δημοτικού Συμβουλίου Λι¬ 
βαδειάς. 

5. Την υπ’ αρ. 95/15.10.87 γνωμοδότηση του συμβουλίου Χωρο¬ 
ταξίας Οικισμού και Περιβάλλοντος του Ν. Βοιωτίας, αποφασί¬ 
ζουμε: 

Άρθρο 1. 

Εγκρίνεται η τροποποίηση του παλιού ρυμοτομικού σχεδίου της πό¬ 
λεως Λιβαδειάς στις πιν. 16, 17, 22 και 23 ως εξής: 

α) Παρά των ιδιοκτησιών Τζαμτζή, Ταγκαλέγκα και στην απέναντι 
πλευρά παρά των ιδιοκτησιών Ταλαμπάση, Πελεκάνου και μέχρι το 
όριο ιδιοκτησίας Πιπερίνα - Ροζάνα όπως φαίνονται στο συνημμένο το¬ 
πογραφικό που συνοδεύει την 186/1986 απόφαση Δημοτικού συμβου¬ 
λίου Λιβαδειάς. 

β) Το υπόλοιπο τμήμα παρά των ιδιοκτησιών Ροζάνα Στάθη και Πα- 
λαιολόγου θα εξεταστεί από τη μελέτη ΠΜΕΑ Λιβαδειάς. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Σημείωση: 

Κατά της παρούσας απόφασης επιτρέπεται η υποβολή ενστάσεως 
προς το Τπ.ΠΕ.ΧΩ.Δ.Ε. Δ/νση Οικισμού εντός ανατρεπτικής προθε¬ 
σμίας 30 ημερών από της κοινοποιήσεως της παρούσης. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Λιβαδειά, 5 Νοεμβρίου 1987 
Ο Νομαρχών Διευθυντής 
Σ. ΝΙΚΟΛΑΟΥ 

Αριθ. Τ.Π. οικ. 6830 (2) 

Καθορισμός ορίων, όρων και περιορισμών δόμησης του οικισμού Κορω¬ 
νίδα Νάξου και κατηγορία αυτού. 

1 Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιοριμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του'ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 53/25.6.87 γνωμοδότηση του Συμβουλίου ΧΟΠ 
του Νομού. 

6. Την υπ’ αριθ. 14/29.3.87 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσουμε τον οικισμό στην κατηγορία: 

ΣΥΝΕΚΤΙΚΟΣ - ΜΙΚΡΟΣ - ΕΝΔΙΑΦΕΡΩΝ - ΣΤΑΣΙΜΟΣ. 

2. Καθορίζουμε τα όρια του οικισμού: Κορωνίδα Νάξου, όπως αυτά 
φαίνονται στη συνοδευτική αεροφωτογραφία της παρούσας απόφασης 
με κλίμακα 1/2.000 περίπου που αποτελεί αναπόσπαστο μέρος της 
απόφασης αυτής και συντάχθηκε βάσει στοιχείων μελετών και επιτόπου 
ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181/3.5.1985, όπως τροποποιή¬ 
θηκε και ορίζεται αρτιότητα 500,00 μ 2 . 

Εντός των ορίων του οικισμού θεωρούνται και οι ιδιοκτησίες που 
έχουν πρόσωπο στην επαρχιακή οδό και βρίσκονται έξω απο το χαραγ¬ 
μένο όριο. Για τις ιδιοκτησίες αυτές ορίζεται αρτιότητα 2.000 μ 2 και η 
οικοδομική γραμμή ορίζεται σε απόσταση 5,00 μ 2 από τη ρυμοτομική. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσης του απο 24.4.1985 Δ/τος. 

8. ΕΙΔΙΚΟΙ ΟΡΟΙ ΔΟΜΗΣΗΣ: 

Β1) ΔΙΑΤΑΞΗ ΟΡΙΩΝ: 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου 
δεν δίναται να υπερβαίνει τα 800 Μ3 (υπέρ τη στάθμη του φυσικού εδά¬ 
φους) έστω και αν το ενιαίο λειτουργικό κτίριο έχει όγκο μεγαλύτερο του 
παραπάνω καθοριζόμενου. 

Εις περίπτωση κτιρίου με όγκο μεγαλύτερου των οκτακόσιων (800) 
Μ3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως πρώτο ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50) κατά την μία ή άλλη κύρια διεύ¬ 
θυνση. 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
ται να υπερβαίνει τα (12) μέτρα μήκους. Σε περίπτωση μεγαλύτερου 
μήκους πρόσοψης, αυτή πρέπει να διαιρείται μορφολογικά σε περισσό¬ 
τερα τμήματα, έστω και αν αφορά ενιαίο λειτουργικά κτίριο. 


Β2) ΣΤΕΓΑΣΗ. ΚΤΙΡΙΩΝ: 

- Τρόπος: ΔΩΜΑ 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα) 

-Χρώμα: ΛΕΥΚΟ 

Το στηθαίο φου δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμμία 
περίπτωση δε θα ξεπερνά τα 0,70 του μέτρου.. 

Β3) ΕΞΩΣΤΕΣ: 

α) Επιτρέπεται η κατασκευή ανοιχτών εξωστών με μέγιστο πλάτος 

1,00 μ. 

Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. 

Αποκλείεται η κατασκευή εξωστών σε απόσταση μικρότερη του 1,00 
μέτρου απο τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2,40 μ. από τη στάθμη του διαμορ¬ 
φωμένου εδάφους. 

- Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ: 

Επιτρέπεται η κατασκευή ανοικτών κλιμάτων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπο γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ: 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) τα στηθαία των ανοικτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφ’ όσον συναντώνται στον οικισμό και μετά από 
έγκριση της ΕΠΑΕ). 

Β6) ΑΝΟΙΓΜΑΤΑ (εξωτερικά): 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλλους 
θύρες και 1,5/1 για τις δίφυλλους (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζό¬ 
ντια έννοια ορίζεται σε 0,50 Μ το μέγιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ). 

- Υλικό: Ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά 
απο έγκριση της ΕΠΑΕ. 

- Χρώμα μπλέ, καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καΐτια κατά την έννοια του ύψους. 

- Επιτρέπονται οι φεγγίτες. 

Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΞΗ: 

Τύπος: Χαμηλός μανδρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφ’ όσον το στοιχείο αυτό 
συναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 μ. 
και να καλύπτεται με επίχρισμα. 

Χρώμα: Λευκό (υδρόχρωμα). 

Β9) ΓΕΝΙΚΑ: 

α) Δεν επιτρέπεται η τοποθέτηση λυομένων οικισμών, τροχόσπιτων, 
«τρόχοβίλλων». 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα - Ξενοδοχεία) μέγιστου μήκους όχι μεγαλύτερου από το πλά- 

τος του ανοίγματος που αντιστοιχούν και ύψους (0,70) μ. το μέγιστο. Ο 
φωτισμός γίνεται με απλά διακριτικά φωτιστικά στοιχεία (5ΡΟΤ8). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
απο την κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων απο καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επι 
κοινοχρήστων χώρων (λούνα πάρκ,...) χωρίς την προηγούμενη έγκριση 
της ΕΠΑΕ. 

ε) Απαγορεύεται η κατασκευή γέφυρας προσπέλασης λόγω κλίσης 
του εδάφους στις επι της επαρχιακής οδού οικοδομές. 

ΒΙΟ) α) Πριν απο οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό διά¬ 


γραμμα απο το Τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του απο 
24.4.85 Δ/τος. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.1985). 

Η παρούσα απόφαση με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβέρνησης. 

Ερμούπολη, 5 Οκτωβρίου 1987 
Ο Νομάρχης 

ΓΕΩΡΓΙΟΣ ΗΛΙΑΚΟΠΟΤΛΟΣ 

Αρί6. Τ.Π. 5985 (3) 

Χαρακτηρισμός ως κύριοις κοινοτικής οδού, της οδού Πόλη Μυκόνου - 
Πλατύ Γιαλού στη Μύκονο. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τον Ν. 3200/55 «περί διοικητικής αποκεντρώσεως» σε συνδια- 
σμό με το Ν.Δ. 532/70/Β.Δ. 712/70, Ν.Δ. 950/72, 291/73. 

2. Την κοινή απόφαση των Υπουργών Προεδρίας της Κυβέρνησης 
και Χωροταξίας Οικισμού και Περιβάλλοντος με θέμα Κωδικοποίηση, 
τροποποίηση και συμπλήρωση συλλογικών οργάνων Γνωμοδοτικής και 
Αποφασιστικής αρμοδιότητας Υπουργείου Χ.Ο.Π. σε κείμενο ενιαίο (Υ. 
αριθ. 75724/1151 ΦΕΚ 767/Β). 

3. Τις διατάξεις του Ν.Δ. 17.7.23 περί σχεδίων πόλεων κ.λπ. 

4. Τις διατάξεις του Π.Δ. 24.5.85 ΦΕΚ 270/Δ άρθρο 1 «Η ανα¬ 
γνώριση των οδών αυτών σε κυριότερους ή μοναδικούς γίνεται με από¬ 
φαση του οικείου Νομάρχη μετά απο γνώμη του ΣΧΟΠ του Νομού». 

5. Τη με αριθ. 18/1987 απόφαση του Δήμου Μυκονίων. 


6. Τη γνώμη του ΣΧΟΠ του Νομού που διατυπώθηκε στην 10η Συ¬ 
νεδρίαση της 25.6.87 Πράξη 60η για αναγνώριση δρόμου ως κύριου 
δημοτικού βάσει του διατάγματος της εκτός σχεδίου δόμησης, αποφα¬ 
σίζουμε: 

Αναγνωρίζουμε σαν κύρια δημοτική οδό στην οποία έχουν εφαρμογή 
οι οικείες διατάξεις του αρ. 1 του Π.Δ. 24.5.85 (ΦΕΚ 270/Δ/ 
31.5.86), την οδό που συνδέει την πόλη της Μυκόνου με τον Πλατύ 
Γιαλό η οποία αρχίζει απο την πόλη της Μυκόνου και συγκεκριμένα απο 
τις ιδιοκτησίες (α) Μιχ. Μονογυιού, (β) Ηρ. Κοντόσταυλου, (γ) Μαρίας 
Ανδρόνικου, (δ) Ιωάννας Ξυδάκη και καταλήγει στον οικισμό Πλατύ 
Γ ιαλό και μεταξύ των ιδιοκτησιών, (ε) και (ζ) Ιωάννη Κουσαθανά όπως 
φαίνεται στο συνημμένο τοπογραφικό διάγραμμα. 

Η απόφαση αυτή μαζί με το διάγραμμα να δημοσιευθεί στην Εφημε¬ 
ρίδα της Κυβέρνησης. 

Ερμούπολη, 25 Σεπτεμβρίου 1987 
Ο Νομάρχης 

ΓΕΩΡΓΙΟΣ ΗΛ1ΑΚΟΠΟΥΛΟΣ 

13070 ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. 5984 (4) 

Αναγνώριση ανωνύμου οδού στην Ερμούπολη μεταξύ των οδών Σαμίου 

- Κ. Παλαιολόγου - Ορφανίδου - I. Ρήγα ως προϋφισταμένης του 

1923 και χαρακτηρισμός αυτής ως διατηρητέας. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Το Ν. 3200/55 «περί διοικητικής αποκεντρώσεως» σε συνδιασμό 
με το Ν.Δ. 532/70, Β.Δ. 712/70, Ν.Δ. 950/72, 291/73. 

2. Τις διατάξεις του Ν. 1032/1980 «περί συστάσεως του Υπουρ¬ 
γείου Χωροταξίας, Οικισμού και Περιβάλλοντος. 

3. Την κοινή απόφαση των Υπουργών Προεδρίας της Κυβέρνησης 
και Χωροταξίας Οικισμού και Περιβάλλοντος με θέμα «Κωδικοποίηση, 
τροποποίηση και συμπλήρωση συλλογικών οργάνων Γνωμοδοτικής και 
Αποφασιστικής αρμοδιότητας Υπουργείου Χωροταξίας, Οικισμού και 
Περιβάλλοντος σε κείμενο ενιαίο» (Υπ. αριθ. 75724/1151 ΦΕΚ 767/ 
Β). 

4. Τις διατάξεις του άρθρου 20 του Ν.Δ. 17.7.23 περί σχεδίων πό¬ 
λεων κ.λπ. 

5. Την Ε 20014/34/77 σχετικά με ιδιωτικές οδούς που προϋπάρ¬ 
χουν του 1923. 


6. Τη με αριθ. 67/87 απόφαση του Δημοτικού Συμβουλίου του Δή¬ 
μου της Ερμούπολης. 

7. Τη γνώμη του Συμβούλιο Χωροταξίας, Οικισμού και Περιβάλλο¬ 
ντος του Νομού που διατυπώθηκε στην ΙΟην Συνεδρίαση 25.6.87 Πρά¬ 
ξης 57ης, αποφασίζουμε: 

Αναγνωρίζουμε ως προϋφισταμένη του 1923 και τη χαρακτηρίζουμε 
διατηρητέα την ανώνυμο οδό εντός του σχεδίου πόλεων στην Ερμού¬ 
πολη η οποία αρχίζει από την οδό Κ. Παλαιολόγου συγκεκριμένα από 
τις ιδιοκτησίες (Α) Ευστρ. και Γεωργ. Ψαρούδα και (Ε) Εμμ Σαβέρα και 
καταλήγει σε αδιέξοδο στην ιδιοκτησία Μ. Φραντζή, όπως φαίνονται 
στο συνημμένο τοπογραφικό διάγραμμα. 

Για τα οικόπεδα δε που έχουν πρόσωπο στην οδό αυτή ισχύουν οι δια¬ 
τάξεις που ισχύουν για τις εγκεκριμένες οδούς του ρυμοτομικού σχεδίου 
Ερμούπολης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ερμούπολη, 26 Οκτωβρίου 1987 
Ο Νομάρχης 

ΓΕΩΡΓ. ΗΛΙΑΚΟΠΟΥΛΟΣ 


Τοποδρα4>(Κ0 ΔιάϊραμΙΛ 

οικβίο,Μκΐώ ι*μίτα^^των οδών; 

- II. ΠΑΛΑΙΟΛΟΓΟΥ-ΜΆ 

ρα. ώατήρν** προϋφιβταΗίκΛτιιΙΙΖλ- 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




